**IZVJEŠĆE O PROVEDENOM SAVJETOVANJU**

**SA ZAINTERESIRANIM GOSPODARSKIM SUBJEKTIMA**

**Naziv i OIB naručitelja**: Grad Koprivnica, 62112914641

**Evidencijski broj nabave**: 15/17 JN-MV

**Predmet nabave**: Studija izvodljivosti s tehničkom dokumentacijom za obiteljski zabavni centar

**Datum početka prethodnog savjetovanja**: 14.12.2017.

**Datum završetka prethodnog savjetovanja**: 19.12.2017.

Tijekom savjetovanja naručitelj nije održao sastanak sa zainteresiranim gospodarskim subjektima.

Tijekom savjetovanja jedan gospodarski subjekt dostavio je komentare na Dokumentaciju o nabavi:

|  |  |  |
| --- | --- | --- |
| Referenca na Dokumentaciju o nabavi | Pitanje / komentar | Odgovor |
| 4.1. Sposobnost za obavljanje profesionalne djelatnosti | *Gospodarski subjekt mora dokazati upis u sudski, obrtni, strukovni ili drugi odgovarajući registar u državi njegova poslovna nastana.*  Komentar:  Jedan od glavnih očekivanih rezultata projekta je izrada Elaborata o utjecaju Obiteljskog zabavnog centra na okoliš i klimu.  Budući je Zakonom o zaštiti okoliša propisano da stručne poslove zaštite okoliša obavlja pravna osoba ovlaštena za stručne poslove zaštite okoliša,  mišljenja smo da je od zainteresiranih gospodarskih subjekata potrebno zatražiti posjedovanje potrebnih ovlaštenja koje izdaje Ministarstvo nadležno za zaštitu okoliša. | NE PRIHVAĆA SE  Referenca na navod iz Dokumentacije o nabavi koji se odnosi na sposobnost za obavljanje profesionalne djelatnosti te s time dostavljeni komentar nisu u direktnoj vezi s obzirom da se u poglavlju 4.1. navodi samo osnovna sposobnost za obavljanje profesionalne djelatnosti, a ne tehnička i stručna sposobnost. |
| 4.3. Popis glavnih usluga istih ili sličnih predmetu nabave | *Za definiciju usluga istih predmetu nabave, naručitelj uzima u obzir cjelinu koja se sastoji od: izrade studije izvodljivosti, analize troškova i koristi te izrade preliminarnih tehničkih dokumenta  čime gospodarski subjekt dokazuje da ima potrebno iskustvo, znanje i sposobnost i da je, s obzirom na opseg, predmet i procijenjenu vrijednost nabave, sposoban kvalitetno obavljati usluge iz predmeta nabave.*  *Za definiciju usluga sličnih predmetu nabave, naručitelj uzima u obzir cjelinu koja se sastoji od: izrade studije izvodljivosti, analize troškova i koristi te izrade preliminarnih tehničkih dokumenta  čime gospodarski subjekt dokazuje da ima potrebno iskustvo, znanje i sposobnost i da je, s obzirom na opseg, predmet i procijenjenu vrijednost nabave, sposoban kvalitetno obavljati usluge iz predmeta nabave.*    Komentar:  Iz navedenog u Dokumentaciji o nabavi proizlazi da naručitelj ne uzima u obzir iskustvo potrebno za izradu Elaborata o utjecaju Obiteljskog zabavnog centra na okoliš i klimu.  Molimo pojašnjenje. | NE PRIHVAĆA SE  Ne traži se takvo iskustvo već znanje vezano na točno definiran  način utjecaja na okoliš. |
| 6.8.2. Dodatni kriteriji koje nominirani ključni stručnjaci mogu zadovoljiti | *Stručnjak 1:*  *Broj projekata koji obuhvaćaju izradu studije izvodljivosti ili analize troškova i koristi ili tehničku dokumentaciju u kojima je Stručnjak 1 bio u ulozi ključnog stručnjaka ili voditelja tima ključnih stručnjaka. U obzir se uzimaju samo projekti u kojima je investicija ušla najmanje u fazu izgradnje i opremanja*    *Broj izrađenih studija izvodljivosti ili analiza troškova i koristi sukladno smjernicama Europske Komisije Guide to Cost-Benefit Analysis of Investment Projects: Economic appraisal tool for Cohesion Policy ili prijava investicijskih projekata na pozive za dodjelu europske financijske pomoći, u ulozi ključnog stručnjaka ili voditelja izrade studije, analize ili prijave, kao podloge za potencijalno sufinanciranje europskom ili međunarodnom financijskom pomoći. U obzir se uzimaju samo projekti u kojima je investicija ušla najmanje u fazu izgradnje i opremanja.*    Komentar:  U Dokumentaciji o nabavi su navedeni različiti opisi kriterija koji se boduju za Stručnjaka 1.  Molimo u Dokumentaciji o nabavi dati jednoznačan opis kriterija za Stručnjaka 1. | PRIHVAĆA SE  Ispravan je sljedeći opis:  Broj projekata koji obuhvaćaju izradu studije izvodljivosti ili analize troškova i koristi ili tehničku dokumentaciju u kojima je Stručnjak 1 bio u ulozi ključnog stručnjaka ili voditelja tima ključnih stručnjaka. U obzir se uzimaju samo projekti u kojima je investicija ušla najmanje u fazu izgradnje i opremanja |
| 6.8.1. Osnovni kriteriji koje nominirani ključni stručnjaci moraju zadovoljiti | *Stručnjak 1:*  *Ukupno radno iskustvo: najmanje 10 (deset) godina*  *Stručnjak 2:*  *Ukupno radno iskustvo: najmanje 10 (deset) godina*  *Stručnjak 3:*  *Ukupno radno iskustvo: najmanje 5 (pet) godina*  *Stručnjak 2:*  *Ukupno radno iskustvo: najmanje 5 (pet) godina* | DJELOMIČNO SE PRIHVAĆA  Za kriterij S4.2. omaškom je navedena riječ „deseti“. Ispravno je „četiri“ (4) godine što s godinom u kojoj je započeo postupak javne nabave zbrojeno čini 5 (pet) godina, a što je jednako ukupnom radnom iskustvu traženom za stručnjaka 4.  U svrhu dokazivanja iskustva ključnih stručnjaka, prema prethodno postavljenim kriterijima, ponuditelj je dužan ponudi priložiti dokazne isprave za svaki od kriterija na način da dokaže relevantno iskustvo u razdoblju od godine u kojoj je započeo postupak javne nabave i tijekom X godina što zbrojeno (godina u kojoj je započeo postupak javne nabave (1) s definiranim brojem godina za svaki kriterij) čini jednak broj godina traženog radnog iskustva za pojedinog stručnjaka. |
| 6.8.2. Dodatni kriteriji koje nominirani ključni stručnjaci mogu zadovoljiti | *U svrhu dokazivanja iskustva ključnih stručnjaka, prema prethodno postavljenim kriterijima, ponuditelj je dužan ponudi priložiti dokazne isprave:*  *•             za kriterij S1.1 – osobne reference stručnjaka u obliku izjava odgovornih osoba koje su angažirale stručnjaka 1 u razdoblju od godine u kojoj je započeo postupak javne nabave i tijekom devet godina*  *•             za kriterij S2.1 – osobne reference stručnjaka u obliku izjava odgovornih osoba koje su angažirale stručnjaka 2 u razdoblju od godine u kojoj je započeo postupak javne nabave i tijekom devet  godina*  *•             za kriterij S3.1 – osobne reference stručnjaka u obliku izjava odgovornih osoba koje su angažirale stručnjaka 3 u razdoblju od godine u kojoj je započeo postupak javne nabave i tijekom četiri godina*  *•             za kriterij S4.1 – osobne reference stručnjaka u obliku izjava odgovornih osoba koje su angažirale stručnjaka 4 u razdoblju od godine u kojoj je započeo postupak javne nabave i tijekom četiri godine*  *•             za kriterij S4.2 – osobne reference stručnjaka u obliku izjava odgovornih osoba koje su angažirale stručnjaka 4 u razdoblju od godine u kojoj je započeo postupak javne nabave i tijekom deseti godina*    Komentar:  U Dokumentaciji o nabavi navode se različite godine iskustva koje se traži za ključne stručnjake.  Molimo pojašnjenje. |  |